Weylandts-baas se eie wyn | SARIE
Weylandts-baas se eie wyn	deur admin
“Jy kan deur die wêreld reis en al die wonders ontdek, maar die eiesoortige herinnering van ‘n geur, die koesterende smaak van ‘n maaltyd of ‘n oomblik saam met vriende en ‘n glasie wyn – dít bring jou elke keer huis toe,” sê Chris Weylandt, ontwerp-ghoeroe en stigter van Weylandts Homestores, wat pas sy eerste wyn-etiket bekend gestel het – Maison. Dit beteken heel gepas die Franse woord vir “huis”.
In 2007 het Chris wynmaker Antwan Bondesio genader om ‘n reeks wyne van sy Franschhoek-wingerde te maak. Dié droom is nou bewaarheid met die bekendstelling van die eerste wyn, ‘n beperkte reeks Maison Chenin Blanc. Met hierdie wyn word sy besondere aandag aan detail en organiese ontwerp-filosofie gekombineer.
Vir bestellings, besoek www.maisonestate.co.za. Antipasti | SARIE
Antipasti	deur Barbara Joubert
Sit hierdie voorgeregte saam op tafel sodat die gaste daaraan kan peusel terwyl hulle kuier. Jy kan die meeste van die bestanddele sommer altyd in jou huis aanhou.
• 1 x 400 g-blik cannellini-bone
• hand vol basiliekruidblare, grofgekap
• 70 ml olyfolie
Dreineer bone in ’n vergiettes en spoel af met koue water. Plaas in mengbak en voeg basiliekruid, sprietuie en knoffel by. Voeg olyfolie en suurlemoensap by en geur met sout en peper. Meng goed deur en skep in opdienbak.
• 150 g bocconcini-mozzarellakaasballetjies
• 200 g klein rosa-tamaties, gehalveer
Halveer mozzarella-kaasballetjies en plaas in opdienbak. Voeg tamaties en basiliekruid by. Sprinkel olyfolie oor en geur met sout en peper. Meng deur.
UIT DIE DELI
Koop hierdie bestanddele by ’n Italiaanse deli en sit dit voor as deel van
• 70 g salami
• 200 g ontpitte swart olywe, in skyfies gesny
• 400 g gemarineerde soetrissies
• kaas van jou keuse